**Segédlet JÁRVÁNYÜGYI INTÉZKEDÉSI TERV elkészítéséhez**

Fertőző állatbetegségek esetleges fellépésével egy-egy állatállományban mindenképpen számolni kell. Ezek előfordulása egy telep életében viszonylag ritka, de megjelenésük esetén igen komoly hatásuk lehet: általában haladéktalanul korlátozni kell az állatmozgást, az állomány jelentős része áldozatul eshet a betegségnek vagy a betegség elfojtása érdekében hozott hatósági kényszerintézkedéseknek (leölés, levágás). Szigorú korlátozás alá esik a személy- és járműforgalom, a kereskedelmi (export) szállítások ellehetetlenülnek, és a kiadások (az állami kártalanítás ellenére is) olyan mértéket érhetnek el, ami akár a telep felszámolásához vezethet, nem is szólva arról, hogy egy fertőzött állomány potenciális veszélyforrást jelent a környező állatállományokra. Mindezek függvényében mind a hatóság, mind az állattartók közös érdeke, hogy minden nagy létszámú állatállományban kötelezően rendelkezésre álljon egy naprakész, működőképes járványvédelmi intézkedési terv (a 41/1997. (V. 28.) FM rendelet - Állat-egészségügyi Szabályzat - 2. § 2. bekezdése alapján). Ugyanez erősen javasolt a kislétszámú állományok esetében is.

Mindehhez előzetesen szükséges **a járványügyi helyzet elemzése**.

Ezt legegyszerűbben megtehetjük **4 lépésben:**

1. ***lépés: A vállalkozás mely alábbi tevékenységi területeit tartjuk leginkább sebezhetőnek?***

|  |  |
| --- | --- |
| 1. output
 | élő állatállati termékmelléktermékhulladék |
| 1. input
 | élő állattakarmányeszközökállatgyógyászati szerek és eszközöküzemanyagellátó személyzet járművekvíz |
| 1. szupportív ellátás
 | tanácsadóügynökvevő, viszonteladószállítójárművezetőszerelőállatorvosadminisztrációinformatikusbiztosító  |
| 1. külső reguláció
 | önkormányzatterületileg illetékes hatóságokérdekvédelmi szervezetek |

1. **lépés: *A kockázatok mértékének meghatározása.***

A veszélyek azonosítását követően mérlegelni kell, hogy a járványhelyzetből eredő plusz költségek viszonylag rövid idő alatt előteremthetőek-e a valóságban a vállalkozás részéről. Ehhez megítéléséhez különösen az alábbiakat kell fontolóra venni:

* állat- és termékmozgások korlátozása országosan vagy lokálisan
* kereskedelmi akadályok
* állomány-felszámolás (teljes vagy részleges)
* karanténintézkedések
* védőfelszerelések
* vakcinázás
* fertőtlenítőszerek
* a személyi állomány megnövekedett munkaterhei
* bírság kiszabása a hatósági intézkedések megsértése esetén
1. **lépés: *A kockázatkezelés.***

A dokumentumban pontokba szedetten találhatók azok a lépések, amelyekkel a leírt kockázatok (1-5.) kezelhetők. A lista áttekintését követően azonosíthatók azok a tevékenységek, amelyek potenciálisan minimalizálhatják a járvány szétterjedését egy járványkitörés esetén.

1. kockázat: az állatállomány fertőződésének megelőzése és terjedésének megakadályozása
	* a fertőzési lehetőség elkerülése: szabályozott személy-, állat-, jármű- és eszközforgalom
	* telepi higiénia (istállók, kiszolgáló létesítmények)
	* a személyzet képzése a betegségek felismerése érdekében
	* a „jó állattartási gyakorlat” követelményeinek betartása (kézikönyvek, útmutatók)
	* folyamatos konzultáció a telepet ellátó állatorvossal
	* telefonos, internetes elérhetőségek aktualizálása (állatorvos, ATEV, hatóság)
	* személyi higiénia
	* látogatók
	* kerítés ellenőrzése
	* állatok kezelésére, rögzítésére szolgáló berendezések ellenőrzése
	* tisztításra, fertőtlenítésre szolgáló anyagok és berendezések megléte
	* karanténlétesítmények felülvizsgálata
	* folyamatos kapcsolat a szomszédos állattartó létesítményekkel
	* internetkapcsolat

2. kockázat: a piac korlátozása, megszűnése, a bevételek és a személyzet elvesztése

* pénzforgalom és pénzügyi tartalékok felmérése
* vészhelyzeti finanszírozási lehetőségek mérlegelése
* munkakapcsolatok megerősítése a pénzügyi intézményekkel
* beszállítókkal konzultáció
* munkaerő-megtakarító eszközök és technológiák bevezetése
* munkaszerződések áttekintése
* az ingatlan biztosítási és lízingszerződéseinek áttekintése
* kapcsolat az ipari szervezetekkel és a helyi közösséggel az esetleges támogatás érdekében

3. kockázat: hatósági korlátozó intézkedések következményei és takarmányhiány

* terv készítése a megnövekedett termékkészlet tárolására, szükség esetén megsemmisítésére
* takarmánytartalékok képzése, tárolókapacitás növelése, plusz beszerzési lehetőségek
* tárgyalási stratégia kidolgozása a vezetők részére a potenciálisan nehéz beszélgetésekre a beszállítókkal, ügyfelekkel, szomszédokkal stb.
* genetikai értékek megőrzése sperma és/vagy embriók begyűjtésével és lefagyasztásával
* folyamatos kapcsolattartás a hatóságokkal a korlátozó intézkedésekkel kapcsolatos naprakész tájékozódás érdekében

4. kockázat: a betegség felszámolásának elősegítése

* szoros együttműködés az állategészségügyi hatósággal (naprakész elérhetőségek)
* a gazdaságnak képesnek kell lennie a korlátozó intézkedések végrehajtására
* cél: a normál tevékenységhez való mielőbbi visszatérés
* felelős dolgozó kijelölése a járványvédelmi intézkedések korrekt végrehajtásáért
* biológiai biztonsági létesítmények (pl. mosó, fertőtlenítő helyek) kijelölése
* állatok kezelésére kijelölt helyek
* naprakész nyilvántartás
* az információs rendszer biztosítsa a gyors nyomonkövethetőséget
* az adatokat lehetőleg a telep elhagyása nélkül lehessen továbbítani
* az állatok leölésére, a tetemek gyűjtésére és ártalmatlanítására szolgáló terület kijelölése
* fertőzött termékek és melléktermékek, hulladék gyűjtésére és ártalmatlanítására szolgáló hely kijelölése
* személyi hulladék kezelése
* terv az elszabadult állatok befogására
* a megnövekedett vízszükséglethez illeszkedő tartalék víztároló kapacitás biztosítása
* állatszállító járművek felülvizsgálata
* dokumentált tisztítási-fertőtlenítési utasítás
* helyiségek rendezettsége, használaton kívüli eszközök eltávolítása a hatékony tisztíthatóság érdekében

5. kockázat: Kötelezettségek és felelősségek kezelése

* még járványmentes időszakban meg kell győződni arról, hogy a személyi állomány megfelelő járványvédelmi és állatvédelmi ismeretekkel rendelkezik
* járványhelyzetben az eljáró hatósággal szigorú együttműködési kötelezettségük van
* a termelői csoportokkal, ágazati szereplőkkel, katasztrófavédelemmel, médiával is javasolt a szoros együttműködés
* a járványvédelmi intézkedéseket dokumentálni kell
* javasolt a védekezés során szerzett tapasztalatok átadása más érintett vállalkozásoknak is
1. **lépés: *Intézkedési terv.***

Javasolt az alábbi, egyszerű táblázatban rögzítenie a vállalkozónak a fentiek alapján kiválasztott, a kockázatelemzés során kiemelten kezelendőnek minősített pontok felügyeletét.

|  |  |  |
| --- | --- | --- |
| **Intézkedés** | **Határidő** | **Felelős** |
| **1** |  |  |
| **2** |  |  |
| **3** |  |  |

A fentiszempontrendszer alapján egyszerűbben meghatározhatók egy adott járványhelyzet konkrét hatásai egy konkrét állattartó telep vonatkozásában. A segédlet megkönnyítheti a járványvédelmi intézkedési terv elkészítését, aktualizálását mind az állattartó, mind az állatorvos számára. Kiemelten fontos, hogy az adott állattartó képes és hajlandó is legyen a járványügyi intézkedések végrehajtására, ezáltal meggyorsítva a járvány elfojtását.